CELEX: 62012TN0486
Language: lt
Date: 2012-11-03 00:00:00
Title: Byla T-486/12: 2012 m. lapkričio 3 d. pareikštas ieškinys byloje GOLAM prieš VRDT Pentafarma (METABOL)

12.1.2013   
            
            
               LT
            
            
               Europos Sąjungos oficialusis leidinys
            
            
               C 9/42
            
         2012 m. lapkričio 3 d. pareikštas ieškinys byloje GOLAM prieš VRDT Pentafarma (METABOL)
   
   (Byla T-486/12)
   2013/C 9/75
   Kalba, kuria surašytas ieškinys: graikų
   
      Šalys
   
   
      Ieškovė: Sofia Golam (Atėnai, Graikija), atstovaujama advokato N. Trovas
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros apeliacinėje taryboje šalis: Pentafarma-Sociedade Tecnico-Medicinal, SA (Prior Velho, Portugalija)
   
      Reikalavimai
   
   Ieškovė Bendrojo Teismo prašo:
   
               —
            
            
               patenkinti šį ieškinį ir panaikinti 2012 m. liepos 19 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1901/2011-1,
            
         
               —
            
            
               atmesti kitos procedūros apeliacinėje taryboje šalies protestą ir patenkinti visus ieškovės reikalavimus,
            
         
               —
            
            
               priteisti iš kitos procedūros apeliacinėje taryboje šalies bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas METABOL 5, 16 ir 30 klasių prekėms ir paslaugoms — Bendrijos prekių ženklas Nr. 8885287.
   
      Prekių ženklo ar žymens, kuriuo remtasi per protesto procedūrą, savininkė: kita procedūros apeliacinėje taryboje šalis.
   
      Prekių ženklas ar žymuo, kuriuo remtasi per protesto procedūrą: Portugalijos žodinis prekių ženklas „METABOL-MG“ 5 klasės prekėms, registracijos Nr. 241841.
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: iš dalies panaikinti Protestų skyriaus sprendimą.
   
      Ieškinio pagrindai: Tarybos reglamento Nr. 207/2009 8 straipsnio 1 dalies a ir b punktų pažeidimas.